armvectores/hy_wikipedia_2023 huggingface dataset:
Հայրապետ Գալստյան

Հայրապետ Մեսրոպի Գալստյան (օգոստոսի 31, 1939(1939-08-31), Երևան, Հայկական ԽՍՀ, ԽՍՀՄ), հայ բժիշկ, ուռուցքաբան։ Բժշկական գիտությունների դոկտոր (1975), պրոֆեսոր (1991), ԳԱԱ թղթակից անդամ (2000), ՀՀ ԲԳԱ անդամ (1997), ՌԴ ԲԳԱ անդամ (1998)։


== Կենսագրություն ==
1960 թվականին ավարտել է Երևանի բժշկական ինստիտուտը։ 1977 թվականից Բ. Ա. Ֆանարջյանի անվան ուռուցքաբանության ազգային կենտրոնի ընդհանուր ուռուցքաբանության բաժանմունքի վարիչն է, 1981-2002 թվականներին՝ միաժամանակ փոխտնօրեն, մինչև 2014 թվականը՝ տնօրեն։ 1981 թվականից եղել է ՀՀ ուռուցքաբանների և ռենտգենաբանների ընկերության նախագահը, 1994 թվականից՝ ԱԱԻ ուռուցքաբանության ամբիոնի վարիչ, 2001 թվականից «Բժշկական ռադիոլոգիա» և «Ուռուցքաբանություն» մասնագիտություններով Մասնագիտական ԳԽ նախագահն է, 2002 թվականից ՀՀ գլխավոր ուռուցքաբանն է։ 2004 թվականից ուռուցքաբանների հայկական ասոցիացիայի պատվավոր նախագահ, ճառագայթային ուռուցքաբանների և ռադիոլոգների ասոցիացիայի պատվավոր նախագահ։


== Գործունեություն ==
Աշխատանքները վերաբերում են ստամոքսաաղիքային համակարգի, կաթնագեղձի, փափուկ հյուսվածքների չարորակ նորագոյացությունների ախտորոշման և համակցված բուժման հարցերին։ Առաջիններից մեկն է ԽՍՀԱ-ում ներդրել ուռուցքաբանական հիվանդների բուժման պրակտիկայում չարորակ ուռուցքների նախավիրահատական խոշոր ֆրակցիաներով ճառագայթային բուժում։
20-ից ավելի մեթոդական հանձնարարականների և ռացիոնալիզատորական առաջարկների, հեղինակային վկայականների, 312 հրատարակված գիտական աշխատանքների, 6 մենագրությունների և ուսումնական ձեռնարկների հեղինակ է։


== Մրցանակներ ==
ՀՀ Մխիթար Հերացու մեդալ, 1999
Ի. Պ. Պավլովի արծաթե մեդալ, 1999
Էռլիխի մեդալ 2000
ՌԴ բնական ԳԱ «Հաղթական Գեորգիի շքանշան», 2002
Ռենտգենի մեդալ, 2003
Երևանի պատվավոր քաղաքացի, 2006


== Երկեր ==
Диагностика и лечение сарком мягких тканей, Е., 1984. (համահեղինակ)
Дисгормональные гиперплазии и доброкачественные опухли молочной железы, Е., 1986.
Комбинированное и комплексное лечение местнораспространенного рака прямой кишки, Е., 1987. (համահեղինակ)
Диагностика, комбинированное лечение и реабилитация больных раком проксимального отдела желудка, Е., 1989. (համահեղինակ)


== Ծանոթագրություններ ==


== Արտաքին հղումներ ==
Հայրապետ Գալստյան, 70-ամյակ
Տղամարդկանց մոտ գերակշռում է` թոքի, իսկ կանանց մոտ կրծքագեղձի քաղցկեղը. Հայրապետ Գալստյան Archived 2022-02-11 at the Wayback Machine.
Ուռուցքաբանության ամբիոն, Հայրապետ Մեսրոպի Գալստյան(չաշխատող հղում)
(587) Հիպսիպիլե

(587) Հիպսիպիլե (անգլ.՝ Hypsipyle), աստերոիդ աստերոիդների հիմնական գոտում։ Հայտնաբերվել է 1906 թվականի փետրվարի 22-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 2,335374 ա. մ., առավելագույնը մոտենում է 1,9454 ա. մ. հեռավորության վրա և հեռանում 2,7253 ա. մ.։ Արեգակի շուրջ մեկ ամբողջական պտույտ է կատարում 1303,57 երկրային օրվա ընթացքում, իր ուղեծրով շարժվելով միջինում 0,276166 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 24,99° անկյուն։
Հիպսիպիլե աստերոիդը պատկանում է Ֆոկեայի աստերոիդների ընտանիքին։ Այս ընտանիքի աստերոիդների ուղեծրերը ունեն մեծ կիսաառանցքներ, ընկած 2,25-ից մինչև 2,5 ա. մ. միջակայքում և 0,1-ից ոչ մեծ էքսցենտրիսիտետ։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(587) Հիպսիպիլե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ափրոդիտեի երկիր

Ափրոդիտեի երկիր, խոշոր բարձրադիր շրջան, «մայրցամաք», Վեներա մոլորակի վրա, գտնվում է հասարակածի մոտ, 10° հվ. լ. 100° ավ. ե.10° ю. ш. 100° в. д.﻿ / -10; 100 կոորդինատներում։ Այս տարածքի չափերը մոտավորապես հավասար են երկրային Աֆրիկային։ Այս լեռնային շրջանի ռելիեֆը ավելի կտրտված է, քան Իշտարի երկրինը։ Ափրոդիտեի երկրում են գտնվում մի քանի լեռնաշղթաներ, սակայն նրանց բարձրությունը կազմում է Իշտարի երկրի լեռների բարձրության ընդամենը կեսը։
Երկիրը անվանվել է հունական սիրո և գեղեցկության աստվածուհի Ափրոդիտեյի անունով։ Այս ձևավորման երկարությունը կազմում է մոտ 18 000 կմ։
Ափրոդիտեի երկրի մակերևույթը ծածկված է ծալքերով և ճեղքերով, ինչը վկայում է մեծ սեղմող ուժերի առկայության մասին։ Կան նաև խոշոր լավային հոսքեր։ Այս տարածքը հատում են կանյոններ և որոշ շրջանաձև կառուցվածքներ։
Երկիրը ունի երկու հիմնական շրջան. արևմուտքում՝ Օվդայի շրջանը և արևելքում՝ Թետիսի շրջանը։ Օվդայի շրջանը ունի հետաքրքիր առանձնահատկություններ, նրա լեռնաշղթաները ձգվում են երկու տարբեր ուղղություններով, ինչը վկայում է այն մասին, որ լեռնագոյցնող ուժերը այստեղ ազդում են մի քանի ուղղություններից։ Կան նաև մուգ շրջաններ, որոնք, հավանաբար, ներկայացնում են պնդացած լավային հոսքեր։


== Տես նաև ==
Վեգա-1
Վեգա-2


== Ծանոթագրություններ ==


== Արտաքին հղումներ ==
ՆԱՍԱ-ի Վեներայի քարտեզը(անգլ.)
Գիտության նորություններ - Վեներայի նոր քարտեզներ
Բենամարգոսա

Բենամարգոսա (իսպ.՝ Benamargosa), մունիցիպալիտետ Իսպանիայում։ Գտնվում է Մալագա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Ակսարկիյա Կոստա դել Սոլ շրջանում։ Տարածքը կազմում է՝ 12 կմ2։ Բնակչությունը՝ 1610 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից՝ 47 կմ։


== Արտաքին հղումներ ==
[1]
Սարսափելի գեղեցիկ (ֆիլմ)

«Սարսափելի գեղեցիկը» (անգլ.՝ Beastly), 2011 թվականին նկարահանված ամերիկյան թրիլլեր- մելոդրամա է։ Գլխավոր դերերում խաղում են Ալեքս Պետիֆերը, Վանեսսա Հադջենսը, Մերի-Քեյթ Օլսենը։ Ֆիլմի սցենարը գրվել է Ալեքս Ֆլինի համանուն վեպի հիման վրա։


== Սյուժե ==
Դեպքերը տեղի են ունենում ներկայիս Նյու Յորքում։ Երիտասարդ ուսանող Կայլ Քինգսոնը (Ալեքս Պետիֆեր) արտաքինից շատ գեղեցիկ է, սակայն հոգով չար։ Նա վիրավորում է կախարդուհի Քենդրիին (Մերի-Քեյթ Օլսեն), որը կախարդում է նրան։ Կախարդանքը կվերանա միայն այն ժամանակ, երբ ինչ- որ մեկը Կայլին կասի՝ ես սիրում եմ քեզ։ Եվ նա ունի միայն մեկ տարի, և եթե լրանա այդ մեկ տարին, նա ընդմիշտ կմնա այդ տեսքով։ Եվ այդ սերը դառնում է Լինդին (Վանեսսա Հադջենս)։ Գրավելով Լինդիի սերը՝ նա հասկանում է, որ ինքը փոխվել է։ Այս ամենը հասկանալով նա գնում է Քենդրիի մոտ և խնդրում իրեն վերադարձնել իր հին կերպարանքը, սակայն Քենդրին մերժում է նրան՝ խոստանալով օգնել Ուիլլին (Կայլի կույր ուսուցչին) վերադարձնել իր տեսողությունը, Զոլեին (Կայլի ծեր սպասուհուն) միանալ իր ընտանիքի հետ, եթե Կայլը կատարի պայմանը մեկ տարվա ընթացքում։ Լինդին որոշում է մեկնել Մաչու Պիկչու, սակայն վերջին պահին հայտնվում է Կայլը։


== Դերերում ==


== Ծանոթագրություններ ==


== Արտաքին հղումներ ==
BeastlyTheMovie.com  «Սարսափելի գեղեցիկ» ֆիլմի. պաշտոնական կայք
«Սարսափելի գեղեցիկ»(անգլ.) ֆիլմը Box Office Mojo  կայքում
«Սարսափելի գեղեցիկ»(անգլ.) ֆիլմը Rotten Tomatoes կայքում
«Սարսափելի գեղեցիկ»(անգլ.) ֆիլմը Metacritic կայքում:
Լուիգե (գյուղական ավան, Կիիլի շրջան)

Անվան այլ կիրառումների համար տե՛ս՝ ԼուիգեԼուիգե (էստ․՝ Luige), գյուղական ավան Էստոնիայի Հարյումաա նահանգի Կիիլի շրջանում։
2011 թվականի տվյալներով գյուղական ավանում բնակվում էր 1280 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Աբասթուման (Ադիգենի շրջան)

Աբասթուման (վրաց.՝ აბასთუმანი), գյուղ Վրաստանում։ Գտնվում է Սամցխե-Ջավախք մարզի Ադիգենի մունիցիպալիտետում։


== Դիրք ==
Գյուղը գտնվում է ծովի մակարդակից 1160 մետր բարձրության վրա։ Շրջկենտրոն Ադիգենից հեռու է 18 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 256 մարդ։


== Ծանոթագրություններ ==
Warrior (երգ, Նինա Սուբլաթի)

«Warrior», Եվրատեսիլ 2015 մրցույթում Վրաստանի ներկայացուցիչ Նինա Սուբլատտիի երգը։ Երգի հեղինակը և պրոդյուսերը Թոմաս Գ։ Սոնն է, ով մի շարք երգեր է գրել Եվրատեսիլ մրցույթի ներկայացուցիչների համար։
2015 թվականի մարտի 11-ին պաշտոնապես թողարկվեց երգի տեսահոլովակը։


== Երգացանկ ==
Digital download1. «Warrior» — 3։02


== Ծանոթագրություններ ==
Ալոտրոպություն

Ալոտրոպություն  կամ ալոտրոպիա (հին հունարեն՝ αλλος - «այլ», τροπος - «ձև, հատկություն», շրջադարձ, ուղղություն), կոչվում է միևնույն քիմիական տարրերի մի քանի պարզ նյութերի ձևով գոյություն ունենալու երևույթը։ Միևնույն տարրից կազմված պարզ նյութերը կոչվում են այդ տարրի ալոտրոպ ձևափոխություններ։
Ալոտրոպիան պայմանավորված է նյութի մոլեկուլում տարբեր թվով ատոմներ պարունակելու ունակությամբ (օրինակ, թթվածինը՝ O2 և օզոնը՝ O3) կամ պոլիմորֆիզմով (օրինակ, ալմաստը, գրաֆիտը)։ Ալոտրոպային ձևափոխությունները տարբերվում են ֆիզիկական հատկություններով, երբեմն՝ նաև քիմիական ակտիվությամբ։ Հայտնի քիմիական տարրերի համար գտնված են 400 ալոտրոպային ձևափոխություններ։
Օրինակ, ածխածին էլեմենտի երկու ամենատարածված ալոտրոպ ձևափոխություններն են ադամանդը և գրաֆիտը։ Ադամանդում և գրաֆիտում ածխածնի ատոմները շարված են միմյանց նկատմամբ տարբեր բյուրեղային դասավորվածությամբ։
Ալոտրոպիան վերաբերում է միայն միևնույն քիմիական էլեմենտի տարբեր պարզ նյութերի գոյակցությանը միևնո՛ւյն ֆազային վիճակում (պինդ մարմին, հեղուկ, գազ)։ Նյութի ֆազային անցումները չեն համարվում ալոտրոպ ձևափոխություններ։ Որոշ էլեմենտների մոտ ալոտրոպ ձևափոխությունները պահպանում են նույն քիմիական բանաձևը նյութի տարբեր վիճակներում։ Օրինակ, թթվածնի երկու ալոտրոպ ձևափոխությունները (O2 և օզոն, O3) կարող են պահպանել ալոտրոպիան պինդ մարմնային, հեղուկ և գազային վիճակներում։ Որոշ էլեմենտներ էլ չեն պահպանում ալոտրոպիան ֆազային անցումների ժամանակ։ Օրինակ, ֆոսֆորը ունի տարբեր ալոտրոպ ձևափոխություններ պինդ մարմնային վիճակում, սակայն հեղուկի անցնելիս բոլորն էլ անցնում են P4 ձևին։
Հրեա փախստականներ

Հրեա փախստականներ, ազգային կամ կրոնական պատկանելիության պատճառով հետապնդումների ենթարկված հրեաներ, որոնք ստիպված էին լքել իրենց բնակեցման վայրը։ Նման հետապնդումները հաճախ կապված են հակասեմության գաղափարախոսության հետ։
Պատմության մեջ շատ հայտնի են դարձել հրեաների աքսորումը հռոմեացիների կողմից Պաղեստինից մ.թ. 70-ականներին և մ.թ. 130-ականներին, հետապնդումները քրիստոնեական եկեղեցու կողմից միջնադարյան Եվրոպայում, հակահրեական ջարդերը և նստակեցության գոտին Ռուսական կայսրությունում, զանգվածային վտարումները և սպանությունները նացիստների կողմից 1930-1940-ականներին (Հոլոքոստ), հետապպնդումները իսլամադավան երկրներում 1940-1970-ականներին և այլն։
Ապահով ապաստան ունենալ ձգտումը դարձել սիոնական շարժման և Իսրայելի պետության ստեղծմանը խթանը։


== Տես նաև ==
Ո՞վ է հրեա
Հակասեմություն
Փախստականներ


== Արտաքին հղումներ ==
Դանի Այալոն, Իսրայելի արտգործնախարարի տեղակալ The Truth About the Refugees: Israel Palestinian Conflict ՅուԹյուբում (անգլ.) + (ռուս.)
Արաբ և հրեա փախստականների խնդիրը Archived 2011-12-30 at the Wayback Machine. Իսրայելի տեղեկատվության և սփյուռքի նախարարություն
Տեղանվաբանություն

Տեղանվանաբանություն, տոպոնիմիկա, անվանաբանության (օնոմաստիկա) բաժին, որը զբաղվում է աշխարհագրական տեղանունների ուսումնասիրությամբ, քննության առնում տեղանունների իմաստը, կառուցվածքը, ծագումը և տարածման արեալը։ Տեղանվանաբանության արժեքավոր նյութ է տալիս պատմությանը, լեզվաբանությանը, ազգագրությանը, աշխարհագրությանը (մասնավորապես բնակչության աշխարհագրությանը), օգնում վերականգնելու հնագույն ցեղերի տարաբնակեցման սահմանները, ժողովուրդների վերաբնակեցման ուղիները, ուրվագծելու անցյալում լեզուների տարածման մարզերը, մշակութային և տնտեսական կենտրոնների, առևտրական ուղիների աշխարհագրությունը և այլն։
Էդուարդ Մադաթյան

Էդուարդ Ավետիքի Մադաթյան (դեկտեմբերի 11, 1952(1952-12-11), Երևան, Հայկական ԽՍՀ, ԽՍՀՄ), հայ տնտեսագետ, պետական գործիչ։ Հայաստանի տրանսպորտի և կապի նախարար (2000-2001)։


== Կենսագրություն ==
Էդուարդ Մադաթյանը ծնվել է 1952 թվականի դեկտեմբերի 11-ին, Երևանում։ 1983 թվականին ավարտել է Լենինգրադի սովետական առևտրի ինստիտուտը՝ ստանալով տնտեսագետի որակավորում։ 1970-1974 թվականներին որպես տեխնիկ-տեխնոլոգ աշխատել է Երևանի «Հիդրոհաղորդակ» գործարանում։ 1974-1976 թվականներին ծառայել է խորհրդային բանակում։ 1976-1979 թվականներին Հիդրոհաղորդակ» ԱՄ-ում եղել է ավագ ինժեներ, 1980-1987 թվականներին՝ հասարակական սննդի թիվ 3 միավորման սրահի վարիչ, 1987-1993 թվականներին՝ «Նաիրի» հասարակական սննդի միավորման տնօրեն, 1993-1996 թվականներին՝ Ալեքսանդր Մյասնիկյանի անվան կահույքի ԱՄ-ի փոխտնօրեն, 1994-1999 թվականներին՝«Մուշ» ՍՊԸ-ի փոխտնօրեն (համատեղությամբ), 1997-1999 թվականներին՝ «Էներգապետհսկողության» բաժնի պետ։
1999 թվականի մայիսի 30-ին թիվ 9 ընտրատարածքից ընտրվել է Հայաստանի ԱԺ պատգամավոր։ Եղել է ԱԺ պաշտպանության, ազգային անվտանգության և ներքին գործերի մշտական հանձնաժողովի անդամ, «Կայունություն» պատգամավորական խմբի անդամ։ 2000 թվականի մայիսի 5-ին Հայաստանի տրանսպորտի և կապի նախարար նշանակվելու կապակցությամբ Մադաթյանի պատգամավորական լիազորությունները վաղաժամկետ դադարեցվել են։


== Ծանոթագրություններ ==
Հենրիխ Ղարիբով

Հենրիխ Սարգսի Ղարիբով  (մարտի 5, 1937(1937-03-05), Բաքու, Ադրբեջանական ԽՍՀ, ԽՍՀՄ), մետալուրգիայի և հատուկ մեքենաշինության բնագավառների խորհրդային գիտնական։ Տեխնիկական գիտությունների դոկտոր (1984), պրոֆեսոր (1990): Հայաստանի ճարտարագիտական ակադեմիայի (1995), Մոսկվայի ճարտարագիտական ակադեմիայի (1996), Ռուսաստանի ճարտարագիտական ակադեմիայի (1996) ակադեմիկոս։ ՌԴ գիտության վաստակավոր գործիչ (2003):


== Կենսագրություն ==
Հենրիխ Ղարիբովը ծնվել է 1937 թվականին Բաքվում։ 1954-1960 թվականներին սովորել է Մոսկվայի բարձրագույն տեխնիկական համալսարանի «Ճնշմամբ վերամշակման տեխնոլոգիայի» ֆակուլտետում։ 2003 թվականից Ինքնաթիռային շարժիչաշինության միջազգային միության պատվավոր ինքնաթիռաշարժիչաշինարար։ 1960-1989 թվականներին  և 1993 թվականից աշխատում է Թեթև և հատուկ համաձուլվածքների տեխնոլոգիայի ինստիտուտում (Մոսկվա)։ 1989-1993 թվականներին եղել է Հայաստանի պետական ճարտարագիտական համալսարանի մեքենաների և մետաղների ճնշումով մշակման տեխնոլոգիայի ամբիոնի վարիչ։
Աշխատանքները վերաբերում են հոծ և ընդհատ միջավայրերի մեխանիկայի, ժամանակակից և հեռանկարային նյութերի տեսության և տեխնոլոգիայի հատուկ մեքենաշինության ու մեքենագիտության հարցերին։ Զգալի ներդրում ունի մետաղների ճնշումով մշակման տեսության և տեխնոլոգիայի, փոշեմետալուրգիայի, տաք իզոստատիկ մամլման բնագավառներում։


== Պարգևներ, մրցանակներ ==
«Քաջարի աշխատանքի մեդալ» ի հիշատակ Լենինի ծննդյան 100-ամյակի, 1970
ԺՏՆՑ բրոնզե մեդալ, 1973, 1975
«Ձեռնարկության լավագույն գյուտարար», Համառուսական Թեթև և հատուկ համաձուլվածքների տեխնոլոգիայի ինստիտուտ, 1980
ԺՏՆՑ ոսկե մեդալ, 1983
Աշխատանքի վետերան, 1986
ԽՍՀՄ պետական մրցանակ, 1988
Յուրի Գագարինի մեդալ, 1990
Մոսկվայի 850-ամյա հիշատակի մեդալ, 1997
Գլուշկոյի մեդալ, 1997
Կելդիշի մեդալ, 2001
Ռուսական ավիացիոն և տիեզերական գործակալության պատվոգիր, 2001
«Տարվա մարդ» Ամերիկյան ինքնակենսագրական ինստիտուտից, 2004, 2005
Կուզնեցովի անվան մեդալ, 2001


== Ծանոթագրություններ ==
Ջեյսոն Մոմոա

Ջոզեֆ Ջեյսոն Նամակեա Մոմոա (անգլ.՝ Joseph Jason Namakaeha Momoa, օգոստոսի 1, 1979(1979-08-01), Nānākuli, Հոնոլուլու շրջան, Հավայի, ԱՄՆ և Հոնոլուլու, ԱՄՆ), առավել հայտնի որպես՝ Ջեյսոն Մոմոա, ամերիկացի դերասան, մոդել, ռեժիսոր, սցենարիստ և պրոդյուսեր։
Առավելապես հայտնի է այնպիսի հեռուստատեսային դերերի համար, ինչպիսիք են Ռոնոն Դեքսին (2005-2009) «Աստղային դարպասներ» ռազմական գիտաֆանտաստիկ սերիալում (2004-2009), Խալ Դրոգոն HBO-ի  «Գահերի Խաղ» ֆենտեզի հեռուստասերիալում (2011-2012) և  Ֆիլիպ Կոպուսը՝ «SundanceTV»-ի «Կարմիր ճանապարհ» դրամատիկական սերիալում (2014-2015)։
Մոմոայի մասնակցությամբ հայտնի ֆիլմերից են «Բարբարոս Կոնանը» (2011), որտեղ մարմնավորել է գլխավոր կերպարին, «Բեթմենն ընդդեմ Սուպերմենի» (2016) այլն։
Առաջին պրոդյուսերական և սցենարիստական աշխատանքը կատարել է «Պալոմա տանող ճանապարհ» ֆիլմում, որտեղ նաև մարմնավորել է գլխավոր հերոսին։ Ֆիլմի պրեմիերան կայացել է 2014 թվականի հուլիսի 11-ին։


== Վաղ կյանքը ==
Ծնվել է 1979 թվականին, Հավայիի վարչակենտրոն Հոնոլուլույում՝ լուսանկարչուհի Քոնի և նկարիչ Ջոզեֆ Մոմոայի ընտանիքում։ Եղել է ընտանիքի միակ զավակը։ Պատանեկությունն անցկացրել է Այովայի Նորվոլք քաղաքում, մոր հետ։ Հայրը ծագումով բնիկ հավայացի է, իսկ մայրն ունի գերմանական,իռլանդական և բնիկ ամերիկյան ծագում։ Ավագ դպրոցն ավարտելուց հետո սկսում է սովորել Այովայի քոլեջի ծովային կենսաբանության բաժնում, որոշ ժամանակ հետազոտություններ անցկացնելով Ֆլորիդա Քիս արգելախութային կղզեխմբում։ Փոխադրվելով Կոլորադոյի նահանգային համալսարան, Մոմոան փոխում է ուսումնասիրության հիմնական բնագավառը վայրի կենսաբանության։ Մինչև համալսարանային աստիճանն ստանալը, Մոմոան վերադառնում է Հավայան կղզիներ՝ հոր հետ վերամիավորվելու համար։
Երիտասարդ հասակում Մոմոան շատ է ճանապարհորդում, Փարիզում մասնակցում պաստելային նկարչության դասընթացների, Տիբեթում ուսումնասիրում բուդդայականության ուսմունքը։


== Կարիերա ==
1998 թվականին Մոմոային բացահայել է ճապոնացի միջազգային դիզայներ Տակեո Կոբայաշին, ով քաջալերում է նրա մոդելային կարիերան։ 1999 թվականին Մոմոան ճանաչվում է «Հավայիի տարվա մոդել», ինչպես նաև նույն տարում վարում «Միս դեռահաս Հավայի» (Miss Teen Hawaii) գեղեցկության մրցույթը։ 19 տարեկանում, մինչև «Մալիբուի փրկարարները» (գլխավոր դերերում՝ Պամելա Անդերսոն, Դեյվիդ Հասելհոֆ և այլք) ռեյտինգային հեռուստասերիալում դեր ստանալը, Մոմոան կես դրույքով աշխատում էր սերֆինգային պարագաների խանութում ։ Հեռուստասերիալում Մոմոայի կերպարը կոչվում էր Ջեյսոն Իոան (1999–2001)։
Բացի «Հյուսիսային ափ» (2004-2005), «Ջոնսոնների ընտանիքի արձակուրդը» (2004) և «Աստղային դարպասներ» (2005-2009) նախագծերում նկարահանվելուց, Մոմոան նաև նկարահանվել է «Խաղը» կատակերգական դրամա հեռուստասերիալի չորս էպիզոդներում (2009)։ «Բարբարոս Կոնանը» (2011), ֆիլմում Մոմոան մարմնավորում է գլխավոր կերպարին՝ Կոնանին։ 1982 թվականի համանուն օրիգինալ ֆիլմում Կոնանին դերը խաղում էր Առնոլդ Շվարցենեգերը։ Շուտով Մամոան HBO հեռուստաալիքի «Գահերի խաղ» հեռուստասերիալում ստանում է Դոթրակիի առաջնորդ-ցեղապետ Խալ Դրոգոյի դերը։ Դրոգոյի դերը Մոմոային էր տրվել այն բանից հետո, երբ քասթինգի ժամանակ վերջինս կատարեց նորզելանդական մաորի ցեղի հակա կոչվող ծիսական պարը


=== Ֆիլմեր ===


== Ծանոթագրություններ ==
Դիվինու

Դիվինու (պորտ.՝ Divino), համայնք Բրազիլիայում՝ Մինաս Ժերայս նահանգի կազմում։ Գտնվում է Վալի դու Ռիու Դոսիի հարավարևմտյան մասում։ Բնակչությունը կազմում է 19 922 մարդ՝ 2007 թվականի տվյալներով։ Գրավում է 338,716 կմ2 տարածք։ Բնակչության խտությունը կազմում է՝ 58,8 մարդ/կմ2։


== Պատմություն ==
Քաղաքը հիմնադրվել է 1939 թվականի հունիսի 25-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 56.889.990,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 2.957,94 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,692 (տվյալները ՄԱԿ-ի զարգացման ծրագրի)։


== Ծանոթագրություններ ==


== Արտաքին հղումներ ==
Դիվինու համայնք ru.db-city.com կայքում
Եսայուսար

Եսայուսար, լեռնագագաթ Սյունիքի մարզում, Բարգուշատի լեռների հյուսիսային լանջին, Շենաթաղ գետի վերնագավառում, Դաստակերտ քաղաքից 4 կմ հարավ-արևելքում։ Ունի 3025 մ բարձրություն։


== Ծանոթագրություններ ==
Լաիչ

Լաիչ, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում։


== Բնակչություն ==
1907 թվականին գյուղն ունեցել է 322 հայ, իսկ 1908-ին՝ 370 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Մոնտեռոսո

Մոնտեռոսո (իսպ.՝ Monterroso) բնակավայր և մունիցիպալիտետ Իսպանիայում։ Գտնվում է Լուգո պրովինցիայում (Գալիսիա ինքնավար համայնքում)։ Մունիցիպալիտետը գտնվում է Ուլոա շրջանում։ Տարածքը կազմում է 118 կմ² Բնակչությունը՝ 4167 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից 37 կմ է։


== Արտաքին հղումներ ==
Պաշտոնական էջ
Información de la Diputación de Lugo(չաշխատող հղում)
FOX (այլ կիրառումներ)

FOX, կարող է վերաբերել՝

FOX - իսպանական հեռուստաընկերություն՝ ամերիկյան խոշոր Fox Broadcasting Company մեդիաընկերության կազմում
FOX - թուրքական հեռուստաընկերություն՝ ամերիկյան խոշոր Fox Broadcasting Company մեդիաընկերության կազմում


== Տես նաև ==
Fox Broadcasting Company
Ստեֆան դե Վրեյ

Ստեֆան դե Վրեյ (հոլ.՝ Stefan de Vrij, փետրվարի 5, 1992(1992-02-05), Ouderkerk aan den IJssel, Աուդերկերկ, Հարավային Հոլանդիա, Նիդերլանդներ), նիդերլանդացի ֆուտբոլիստ, իտալական «Լացիո» ֆուտբոլային ակումբի և Նիդերլանդների հավաքականի պաշտպան։ 2014 թվականի ֆուտբոլի աշխարհի առաջնության բրոնզե մեդալակիր։


== Կարիերա ==


=== Վաղ կարիերա ===
Ստեֆանը ծնվել է նիդերլանդական Աուդերկերկ-ան-դեն-Էյսել քաղաքում (Հարավային Հոլանդիա), որտեղ և «Սպիրիտ» ակումբում սկսել է զբաղվել ֆուտբոլով հինգ տարեկան հասակում։ 2002 թվականին, երբ Վրեյը 10 տարեկան էր, նա տեղափոխվել է «Ֆեյենորդ» ֆուտբոլային ակումբ։


=== Ակումբային կարիերա ===
2009 թվականի հուլիսի 17-ին ֆուտբոլիստը կնքել է իր առաջին պրոֆեսիոնալ պայմանագիրը «Ֆեյենորդի» հետ երեք տարի ժամկետով։ Դեկտեմբերի 6-ին «Գրոնինգեն»-ի հետ խաղում (3:1) Ստեֆանը նշել է իր դեբյուտը «Էրեդիվիզի» կազմում։ Նա խաղադաշտ է դուրս եկել հանդիպման 89-րդ րոպեին՝ փոխարինելով Դեննի Լանձատային։ Ռոտերդամյան ակումբի կազմում իր առաջին գոլը խփել է 2010 թվականի մայիսի 2-ին «Հերենվենի» դարպասին։
2014 թվականի հուլիսի վերջին նա տեղափոխվել է իտալական «Լացիո» ակումբ, որի հետ կնքել է չորս տարվա պայմանագիր։


=== Կարիերան հավաքականում ===
Ստեֆանը հանդես է եկել Նիդերլանդների մինչև 16, 17 և 19 տարեկանների հավաքականներում։ 2011 թվականից ֆուտբոլիստն ընդգրկվել է Նիդերլանդերի երիտասարդական հավաքականում։ 2012 թվականի մայիսին դե Վրեյը հայտնվել է Նիդերլանդների հավաքականի կազմում՝ մասնակցելու համար Եվրո-2012-ին, բայց վերջնական հայտացուցակում չի ընդգրկվել։
Նիդերլանդների գլխավոր մարզիչ Լուի վան Գալը դե Վրեյային ներառեց հավաքականի կազմում՝ մասնակցելու աշխարհի առաջնության։ Հունիսի 13-ին Ստեֆանը խփել է իր առաջին գոլը հավաքականի կազմում՝ մասնակցելով խմբային փուլի առաջին փուլում կայացած Իսպանիայի հավաքականի դեմ խաղին։


== Նվաճումներ ==
Նիդերլանդների հավաքական

2014 թվականի աշխարհի առաջնության բրոնզե մեդալակիրԱնձնական

Տորբեկի սպորտային տաղանդ․ 2009


== Ընտանիք ==
Ստեֆանի հայրը՝ Յան դե Վրեյը, ֆուտբոլիստ է։ Ավագ եղբայրները՝ Նիլսը և Էրիկը, նույնպես սկսել են զբաղվել ֆուտբոլով վաղ տարիքից, բայց պորֆեսիոնալ խաղացող չեն դարձել։


== Ծանոթագրություններ ==


== Արտաքին հղումներ ==
Ֆուտբոլիստի էջը Sports.ru կայքում
Էջը Archived 2013-07-20 at the Wayback Machine.(ռուս.) ՈՒԵՖԱ-ի կայքում
Վիճակագրությունը voetbalstats.nl կայքում (նիդեր.)
Թորգոմա տուն

Թորգոմա տուն, Տուն Թորգոմա, Հայոց երկրի անվանումը՝ ըստ Աստվածաշնչի և ըստ աստվածաշնչյան հնագույն մեկնությունների։ Թորգոմ անունն առաջին անգամ հիշատակվել է Ծննդոց գրքում՝ Նոյի որդու՝ Հաբեթի ազգաբանության մեջ. «Հաբեթի որդիներն են Գամերը, Մագոգը, Մադան, Հավանը, Ելիսան, Թոբելը, Մոսոքը և Թիրասը։ Գամերի որդիներն են Ասքանազը, Րիփաթը և Թորգոման»։ Թորգոմա տուն արտահայտությունը երկու անգամ հանդիպում է Եզեկիելի մարգարեության մեջ, առաջին դեպքում՝ իբրև Տյուրոսին ձի ու ջորի վաճառող երկրի անուն («Թորգոմա տնից մարդիկ է, որ ձիերով, հեծյալներով ու ջորիներով լցրել են քո շուկաները»), երկրորդ դեպքում՝ կապված Գոգի ու Մագոգի արշավանքի հետ, երբ, ի թիվս այլևայլ ազգերի ու ժողովուրդների, օրերի վախճանին, Թորգոմա տունն էլ է արշավելու վերաբնակեցյալ երկրի՝ Աստծո ժողովրդի վրա, որտեղ և պատժվելու է։ Մովսես Խորենացու կազմած ազգացանկում Թորգոմը սերում է Հաբեթից (Հաբեթ-ԳամերԹիրաս-Թորգոմ), իսկ Թորգոմից սերում է հայոց անվանադիր նախնի Հայկ Աղեղնավորը («Հայոց պատմություն», 1997 թվական)։ Հետազոտողներն ավանդաբար Թորգոմա տունը նույնացնում են Հայաստանի հետ։ Ըստ այլ հետազոտողների՝ Թորգոմա տանը խեթական արձանագրությունների Թեգարամա կամ Թագարամա երկրանունն է և ասորեստանյան արձանագրությունների Թիլ-Գարիմմու երկրանունը։ Ուշագրավ է, որ Մովսես Խորենացին Հաբեթի տոհմի ճյուղագրությունը հանգեցնում է Արամին և Արա Գեղեցիկին՝ հենվելով իրեն հայտնի պատմության աղբյուրների վրա։
Կիմ Չոն Նամ

Կիմ Չոն Նամ (կորեերեն՝ 김정남, մայիսի 10, 1971(1971-05-10), Փհենյան, Կորեայի Ժողովրդա-Դեմոկրատական Հանրապետություն - փետրվարի 13, 2017(2017-02-13), Սեպանգ, KL), Կորեայի Ժողովրդավարական Ժողովրդական Հանրապետության առաջնորդ Կիմ Չեն Ըն-ի ավագ եղբայրը, նախկին առաջնորդ Կիմ Չեն Իրի որդին։ Զրկված է եղել երկրի բարձրագույն առաջնորդի պաշտոնից։ Մահացել է 2017 թվականին Կուալա Լումպուրի օդանավակայանում՝ թունավորման արդյունքում։ Նրա մայրը եղել է դերասանուհի Սոն Հյե Ռիմը։ Բարձրագույն կրթությունը ստացել է Շվեյցարիայում։ Ենթադրվում է, որ 1995 թվականից հետո այցելել է Ճապոնիա։ 1998- 2001 թվականներին համարվել է Հյուսիսային Կորեայի հաջորդ առաջնորդի հավանական թեկնածուն։ Նա զբաղեցրել է պատասխանատու մի քանի պաշտոններ, մասնավորապես զբաղեցրել է երկրում IT ոլորտի զարգացման հանձնաժողովի նախագահ։ Հորն ուղեկցել է Շանհայ, որտեղ Հյուսիսային Կորեայի աառաջնորդը հանդիպել է Չինաստանի պաշտոնական դեմքերի հետ։ 2001 թվականին Դոմինիկյան Հանրապետության կեղծ անձնագրով փորձել է հատել Ճապոնիայի սահմանը, սակայն բացահայտվել է։ Ենթադրվում է, որ նա ցանկացել է գնալ Տոկիոյի Դիսնեյլենդ, քանի որ նրա հետ են եղել կինը, որդին և որդու դայակը։ Նա նշել է, որ կեղծ անձնագրերով Ճապոնիա ներթափանցելը բավականին տարածված երևույթ հյուսիսկորեական էլիտայի շրջանակներում։ Մի քանի օր բանտում անցկացնելուց հետո՝ արտահանձնվել է Չինաստան։ Այդ դեպքից հետո նրա հարաբերությունները հոր հետ վատացել են և նա մշտական բնակություն է հաստատել արտասահմանում։ Հիմնականում բնակվել է Շանհայում։ Հյուսիսային Կորեայում ընկալվել է որպես չափավոր ընդդիմադիր։ ԶԼՄ-ների փոխանցմամբ Կիմ Չոն Նամին թունավորել են երկու կանայք։


== Ծանոթագրություններ ==
Կավարիա կոն Պրեմեցո

Կավարիա կոն Պրեմեցո (իտալերեն՝ Cavaria con Premezzo), քաղաք Իտալիայում, գտնվում է Լոմբարդիա մարզում՝ Վարեզե գավառում։
Բնակչությունը 4787 մարդ է, ըստ 2008 թվականի տվյալների։ Բնակչության միջին խտությունը՝ 1596 մարդ/կմ²։ Զբաղեցնում է 3 կմ² տարածք։ Փոստային ինդեքս՝ 21044: Հեռախոսային կոդը՝ 0331։


== Ծանոթագրություններ ==
Գոթական գիր

Գոթական գիր, գոթական մինուսկուլ, լատինական միջնադարյան գրի խիստ ձնափոխված տեսակ։ Փոխարինել է կարոլինգյան մինուսկուլին։ Պահպանված առաջին նմուշները հանդիպում են 10-րդ դարից։ Գոթական գրեր կերպարվեստի մեջ առաջացած գոթական ոճի ազդեցությամբ 12-րդ դարում Եվրոպայում մեծ տարածում է ստացել։


== Տեսակներ ==
Տարբերում են 4 տեսակ․

տեքստուրա՝ սուր գրատեսակ,
ֆրակտուրա՝ բեկված գծերով սուր գրատեսակ,
շվաբախեր՝ որոշ տառերի բոլորակ գծերով բեկված գրատեսակ,
բոլորակ՝ անցման ձև գոթականից հումանիստականին (բոլորգիր լատինականին), որը լայնորեն տարածվել է Իտալիայում, 15-րդ դարի սկզբին։ Ձեռագիր և տպագիր տառատեսակները հատկապես կիրառվել են Գերմանիայում՝ բոլորգիր լատինական տառերին զուգընթաց։
Սեն Ժան դը Բարու

Սեն Ժան դը Բարու (ֆր.՝ Saint-Jean-de-Barrou), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 259 մարդ, բնակչության խտությունը` 34.03 մարդ/կմ²։ Բնակավայրը զբաղեցնում է 7.61 կմ² տարածք։


== Աշխարհագրություն ==
Գտնվում է Փարիզ քաղաքից 660 կմ հարավ, Մոնպելիե քաղաքից` 115 կմ հարավ-արևմուտք, Կարկասոն քաղաքից` 50 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 167 աշխատունակ (15-64 տարեկան)  բնակիչ, որոնցից ակտիվ էին 98-ը, իսկ ոչ ակտիվները` 69։ Ակտիվության ցուցանիշը կազմում է 58,7 %։ 98 աշխատունակ մարդկանցից աշխատել է 84 անձ (45 տղամարդ և 39 կին)։ Գործազուրկ են եղել 14 անձ (7 տղամարդ և 7 կին)։ 69 անաշխատունակներից 16-ը եղել են աշակերտներ կամ ուսանողներ, 38-ը` թոշակառուներ, իսկ 15-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Anime News Network

Anime News Network (անգլ.՝ «Anime News Network», կրճատ` ANN), անգլալեզու կայք է` նվիրված անիմեների արդյունաբերությանը։ Այստեղ հրապարակվում են նորություններ անիմեի, մանգայի, Ջեյ փոփի մասին, ինչպես նաև` հրապարակումներ, որոնք կապված են Հյուսիսային Ամերիկայում և Ճապոնիայում, հազվադեպ նաև` աշխարհի այլ վայրերում օտակուի մշակույթի հետ։ Կայքում զետեղվում են ակնարկային հոդվածներ, կան վեբ-ֆորում և հանրագիտարանը, որոնք պարունակում են մեծ քանակությամբ տեղեկություններ ճապոնացի և անգլիացի արտադրողների անիմեի և մանգայի, անհասկանալի տերմինների, ինչպես նաև` սաունդթրեքերի մասին, այստեղ հասանելի են սյուժեի կարճ նկարագրություններ և օգտատերերի վարկանիշները։
Anime News Network-ը, որը հիմնադրվել է 1998 թվականի հուլիսին, անիմեի և մանգայի մասին առավել շատ տեղեկատվություն հաղորդող կայքերից մեկն է և հավակնում է կոչվել այդ թեմայով նորությունների և տեղեկատվության անգլալեզու առաջատար աղբյուրը։ Բացի այդ, կայքը մասնակցում է Protoculture Addicts հանդեսի հրատարակմանը։


== Պատմություն ==
Կայքը հիմնադրվել է 1998 թվականի հուլիսին, Ջասթին Սևակիսի կողմից (անգլ.՝ Justin Sevakis)) ։ 2000 թվականի մայիսին թիմին է միացել ներկայիս գլխավոր խմբագիր Քրիստոֆեր Մաքդոնալդը (անգլ.՝ Christopher Macdonald), որը փոխարինել է նախկին խմբագիր Այզաակ Ալեքսանդրին (անգլ.՝ Isaac Alexander): 2004 թվականի սեպտեմբերի 7-ին ամերիկյան Sci Fi Channel հեռուստաալիքը Anime News Network-ն անվանել է շաբաթվա կայք։ 2008 թվականի փետրվարի դրությամբ ANN-ը զբաղեցնում է երկրորդ հորիզոնականը Active Anime-ի 25 լավագույն կայքերի վարկանիշում։


== Ծանոթագրություններ ==


== Արտաքին հղումներ ==
Պաշտոնական կայք (անգլ.)
Աստերոիդների ցանկ (281301-281400)

Աստերոիդների ցանկ (281201-281300)  • Աստերոիդների ցանկ  • Աստերոիդների ցանկ (281401-281500)
 Աստերոիդների ցանկ (281201-281300)  • Աստերոիդների ցանկ  • Աստերոիդների ցանկ (281401-281500)
Այլիգենստեն

Այլիգենստեն (ֆր.՝ Heiligenstein), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 996 մարդ, բնակչության խտությունը` 249.62 մարդ/կմ²։ Բնակավայրը զբաղեցնում է 3.99 կմ² տարածք։


== Աշխարհագրություն ==
Գտնվում է Փարիզ քաղաքից 380 կմ արևելք, Ստրասբուրգ քաղաքից` 29 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 647 աշխատունակ (15-64 տարեկան) բնակիչ, որոնցից ակտիվ էին 509-ը, իսկ ոչ ակտիվները` 138։ Ակտիվության ցուցանիշը կազմում է 78,7 %։ 509 աշխատունակ մարդկանցից աշխատել է 475 անձ (247 տղամարդ և 228 կին)։ Գործազուրկ են եղել 34 անձ (22 տղամարդ և 12 կին)։ 138 անաշխատունակներից 39-ը եղել են աշակերտներ կամ ուսանողներ, 64-ը` թոշակառուներ, իսկ 35-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
I Wanna Go

«I Wanna Go» (հայերեն՝ Ես ցանկանում եմ գնալ), ամերիկացի երգչուհի Բրիթնի Սփիրսի Femme Fatale յոթերորդ ստուդիական ալբոմի երրորդ սինգլն է։ Երգի համաշխարհային թողարկման շնորհանդեսը տեղի է ունեցել 2011 թվականի հունիսի 13-ին։


== Երգացանկ ==


== Հիթ-շքերթներ ==


== Ծանոթագրություններ ==
Դորադոկուարա

Դորադոկուարա (պորտ.՝ Douradoquara), համայնք Բրազիլիայում՝ Մինաս Ժերայս նահանգի կազմում։ Գտնվում է Տրիանգուլու Մինեյրու ի Ալտու Պարանաիբայի մարզում։ Մտնում է Պատրոսինիուի գավառի կազմի մեջ։ Բնակչությունը կազմում է 3859 մարդ՝ 2006 թվականի տվյալներով։ Գրավում է 313,370 կմ2 տարածք։ Բնակչության խտությունը կազմում է՝ 6,2 մարդ/կմ2։
Քաղաքի տոնը նշվում է դեկտեմբերի 30-ին։


== Պատմություն ==
Քաղաքը հիմնադրվել է 1962 թվականի դեկտեմբերի 30-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 9.354.284,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 5.013,01 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,776 (տվյալները ՄԱԿ-ի զարգացման ծրագրի)։


== Աշխարհագրություն ==
Կլիման տարածքում արևադարձային է։
Կյապեր

Կյապեր, գյուղ Արևմտյան Հայաստանում, Վանի վիլայեթի Աղբակի գավառում։ Գտնվում էր Ադամակերտ քաղաքից 42 կմ հյուսիս, Խոշաբ գետի ակունքի տարածքում, լեռնալանջի վրա։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Ռուդկովկա (այլ կիրառումներ)

Ռուդկովկա, կարող է վերաբերել՝

Ռուդկովկա - գյուղ, Ուկրաինայի Ժիտոմիրի մարզի Ժիտոմիրի շրջանում
Ռուդկովկա - գյուղ, Ուկրաինայի Չեռնիգովի մարզի Բոբրովիցայի շրջանում
Բյուզանդիայի անկում

Բյուզանդիայի անկումը 1452 թվականին ամռանը թուրքերը նախապատրաստվեցին Կոստանդնուպոլսի գրավմանը։ Նրանք մայրաքաղաքը շրջափակեցին և՝ ծովից, և՝ ցամաքից։ Սուլթան Մեհմեդ 2–րդը Կոստանդնուպոլսի պարիսպների տակ հավաքեց շուրջ 200 հազար զինվոր։ Թուրքական բանակն ուներ այն ժամանակվա համար առաջնակարգ հրետանի։ Մայրաքաղաքի մեկ պաշտպանին ընկնում էր շուրջ 20 պաշարող։ Չնայած մայրաքաղաքի բնակչության ցույց տված հերոսական դիմադրությանը՝ թուրքերը 1453 թվականին մայիսի 29–ին գրավեցին Կոստանդնուպոլիսը և երեք օր կողոպտեցին այն։ Վերջին կայսր Կոստանդին 11-րդ Պալեոլոգոսը սպանվեց ճակատամարտում։ Կոստանդնուպոլսի անկումով Բյուզանդական կայսրությունը դադարեց գոյություն ունենալուց։ Կոստանդնուպոլիսը դարձավ Օսմանյան կայսրության մայրաքաղաք և վերանվանվեց Ստամբուլ։ Այնուհետև թուրքերը ձեռնամուխ եղան նախկին կայսրության մյուս տարածքների նվաճմանը։ Նրանք գրավեցին Պելոպոնեսը, իսկ 1461 թվականին՝ Տրապիզոնի կայսրությունը։ Բյուզանդիայի անկումը պայմանավորված էր ոչ միայն արտաքին, այլև ներքին պատճառներով։ Ամենածանր հարվածը նրան հասցրեց խաչակրաց չորրորդ արշավանքը, որից Բյուզանդիան այդպես էլ չկարողացավ ուշքի գալ։ 13-րդ դար կայսրությունն անընդհատ պատերազմների մեջ էր և՝ Արևելքում, և՝ Արևմուտքում։ Սակայն Բյուզանդիայի կործանման գլխավոր պատճառը քաղաքների, արհեստի և առևտրի անկումն էր, որոնք զգալի չափով կապված էին ինչպես թուրքական նվաճումների, որոնք տիրել էին ասիական առևտրական ճանապարհներին, այնպես էլ օտարերկրյա վաճառականների վարած քաղաքականության հետ։ Նրանց տրված առևտրական արտոնությունների և մենաշնորհների արդյունքում բյուզանդական առևտուրն անկում ապրեց։ Կայսրության կործանմանը նպաստեց նաև պապականության և արևմտաեվրոպական երկրների վարած քաղաքականությունը, որոնք Բյուզանդիային միայնակ թողեցին թուրքական վտանգի դեմ։ Բյուզանդիայի և Բալկանյան թերակղզու մյուս երկրների նվաճումը թուրքերի կողմից բացասական հետևանքներ ունեցավ այստեղ բնակվող ժողովուրդների ճակատագրի համար։ Նրանց տնտեսական, քաղաքական և մշակութային զարգացումը երկար ժամանակով կասեցվեց։ Թուրքական տիրապետության հաստատումը Բալկաններում սպառնալիք ստեղծեց Կենտրոնական և Արևելյան Եվրոպայի երկրների համար։ Պապականությունը և Արևմտյան Եվրոպան պետք է հատուցեին Բյուզանդիայի նկատմամբ իրենց վարած քաղաքականության համար։ Օսմանյան Թուրքիայի ձեռքն ընկան առևտրական կարևորագույն ճանապարհները, որը մեծ հարված հասցրեց Արևելքի հետ Արևմտյան Եվրոպայի առևտրին։


== Ծանոթագրություններ ==
Համաշխարհային պատմություն 11
Դագիրմանդաղ (այլ կիրառումներ)

Դագիրմանդաղ, կարող է վերաբերել՝

Դագիրմանդաղ - լեռ Փոքր Կովկաս լեռնահամակարգում, Գանձակի լեռներում, Բուլդաղ լեռնաշղթայի արևելյան ծայրում
Դագիրմանդաղ - լեռ Փոքր Կովկաս լեռնահամարգում, Գանձակի լեռներում
«Ճկուն» (Agile) ծրագրային ապահովման ստեղծման մեթոդաբանություն

«Ճկուն» ծրագրային ապահովման ստեղծումը  (անգլ.՝ Agile software development) մոտեցում է ծրագրային ապահովման ստեղծման, որի շրջանակներում պահանջները և լուծումները զարգանում են ինքնակազմակերպման և խաչաձև ֆունկցիոնալ թիմերի և նրանց պատվիրատուի (ներ) / վերջնական օգտագործողի համատեղ ջանքերով։  Այն նպաստում է հարմարվողական պլանավորմանը, էվոլյուցիոն զարգացմանը և շարունակական բարելավմանը, և այն խրախուսում է արագ և ճկուն արձանքելու փոփոխություններին։
Տվյալ տեքստի «Ճկուն» (անգլ.՝ Agile)  տերմինը այս իմաստով, Ծրագրային ապահովման  Ճկուն ստեղծման մանիֆեստ  ։  Այս մանիֆեստում ընդգրկված արժեքներն ու սկզբունքները ստացան և հիմնավորեցին ծրագրերի մշակման մեթոդաբանություն լայն շրջանակ, ներառյալ Scrum և Kanban ։ 


== Պատմություն ==
2001 թ. Փետրվարին ԱՄՆ-ի Յուտա նահանգում թողակվեց «Ծրագրային ապահովման  Ճկուն ստեղծման մանիֆեստ»  ։ Դա այլընտրանք է փաստաթղթային հենարանային «ծանր քաշային» ծրագրերի մշակման պրակտիկային, ինչպիսիք են «ջրվեժի մեթոդը» , որը ժամանակի ծրագրային ապահովման  ստեղծմաոսկու ստանդարտն էր։ Այս մանիֆեստը հաստատվել և ստորագրվել է մեթոդաբանության ներկայացուցիչների կողմից. Extreme Programming, Crystal Clear [DS], DSDM, Feature Driving Development, Scrum, Adaptive Software Development, Pragmatic Programming: Մանիֆեստի ընդունումից առաջ շատ ընկերություններ օգտագործեցին ճկուն զարգացման մեթոդաբանություն, սակայն, արագաշարժ զարգացման ընդգրկումը զանգվածային լրատվամիջոցներին ընդամենը տեղի ունեցավ այս իրադարձությունից հետո։


== Ծանոթագրություններ ==
Ուլու-Բուղար

Ուլու-Բուղար, գյուղ Օսմանյան կայսրությունում, Տրապիզոնի վիլայեթի Ջանիկի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Սատիևկա

Սատիևկա  (ռուս.՝ Сатыевка), գետ Ռուսաստանում, հոսում Բաշկորտոստանի Հանրապետությունում, Միյակինսկի շրջանում։ Գետաբերանը տեղակայված է Ույազի գետի աջ ափին՝ 42 կմ հեռավորության վրա։ Գետի երկարությունը 12 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Դյոմա գետն է, գետի ենթաավազանը Բելայա գետն է։ Գետավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության․

Ջրային օբյեկտի, պետական ջրային գրանցման կոդը - 10010201312111100024533
Հիդրոլոգիական ուսումնասիրությունների կոդը -  111102453
Ավազանի կոդը - 10.01.02.013
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Գվինեա Բիսաուի դրոշ

Գվինեա-Բիսաուի դրոշը Գվինեա-Բիսաուի Հանրապետության պետական խորհրդանիշներից է։ Այն սահմանված է Գվինեա-Բիսաուի Սահմանադրությամբ և դրոշի մասին օրենքով։ Կազմված է կանաչ, սև, դեղին, կարմիր գույներից ՝ լայնքի և երկայնքի 1։2 հարաբերակցությամբ։ Ընդունվել է 1973 թվականին։
Սուրմակ կաթողիկոս

Սուրմակ (հայտնի է նաև որպես Սուրմակ Մանազկերտացի, ծ.թ. անհայտ- 443), Հայոց կաթողիկոս ՝ 428 թ., երկրորդ անգամ՝ 437-443 թթ., ծագմամբ ասորի, նախքան ձեռնադրվելը Մանազկերտի եպիսկոպոս, նրա անունը հայ կաթողիկոսների գավազանագրքերում ընդգրկված չէ։ Սուրմակին կաթողիկսական գահի վրա հաջորդել է Հովսեփ Ա Հողոցմեցին։


== Արտաքին հղումներ ==
ՍՈՒՐՄԱԿ ԵՒ ԲՐՔԻՇՈՅ Archived 2010-01-07 at the Wayback Machine.
Միջազգային մարզական միավորումներ

Միջազգային մարզական միավորումներ, ֆիզիկական կուլտուրայի ու սպորտի միջազգային և մայրցամաքային ոչ կառավարական կազմակերպություններ։ Միջազգային մարզական միավորումների անդամներ են՝ ազգային, որոշ դեպքերում նաև միջազգային մարզական կազմակերպությունները, ինչպես նաև առանձին անհատներ։ Միջազգային մարզական միավորումներ տարբերակվում են՝ ընդհանուր բնույթի, որոնց գործունեությունը չի սահմանափակվում որևէ մարզաձևով (օրինակ, Ֆիզիկական դաստիարակության և սպորտի միջազգային խորհուրդը), հատուկ որևէ մարզաձևի (բռնցքամարտի, վոլեյբոլի և այլն), ֆիզկուլտուրային և սպորտին առնչվող գիտությունների (օրինակ, Մարզական բժշկության ֆեդերացիա), ըստ մասնագիտության (օրինակ, Երկաթուղայինների միջազգային մարզական միություն) և այլն։ Կան միջազգային մարզական միավորումներ, որոնց անդամ են հանդիսանում միայն սոցիալիստական երկրների (Բարեկամական բանակների մարզական կոմիտե) կամ միայն կապիտալիստական երկրների (Զինվորական սպորտի միջազգային խորհուրդ) մարզական կազմակերպությունները։ Գոյություն ունեն ավելի քան 200 միջազգային մարզական միավորումներ, որոնց խնդիրներն են՝ օգնել ստեղծելու համապատասխան ազգային կազմակերպություններ, ճանաչել դրանք, հաստատել և զարգացնել կապերը, հսկել այդ կազմակերպությունների ընդունած կանոնների կատարումը, ուսումնասիրել ու տարածել միջազգային փորձը, պլանավորել ու անցկացնել միջազգային մրցումներ, գրանցել ռեկորդները։ 


== Տես նաև ==
Մարզական ֆեդերացիա
Տրոիցկոե (գյուղ, Լյուբաշիվկայի շրջան)

Անվան այլ կիրառումների համար տե՛ս՝ ՏրոիցկոեՏրոիցկոե (ուկրաիներեն՝ Троїцьке), գյուղ Ուկրաինայի Օդեսայի մարզի Լյուբաշիվկայի շրջանում։ Բնակավայրը նախկինում նաև անվանվել է Վոլխոնսկոե, Սվյատո-Տրոիցկոե։ Հիմնադրվել է 18-րդ դարում։
2001 թվականի տվյալներով Տրոիցկոե գյուղում բնակվում էր 2 314 մարդ։ Բնակավայրը զբաղեցնում է 4,06 կմ² տարածք։ Բնակչության խտությունը կազմում էր 569,95 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օլիվեյրա դուս Բրեժինյուս

Օլիվեյրա դուս Բրեժինյուս (պորտ.՝ Oliveira dos Brejinhos), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում։ Գտնվում է Հյուսիս-կենտրոնական նահագի Բաիա մարզում։ Մտնում է Բոկիրա գավառի կազմի մեջ։ Բնակչությունը կազմում է 22 082 մարդ՝ 2006 թվականի տվյալներով։ Գրավում է 3 563,908 կմ2 տարածք։ Բնակչության խտությունը՝ 6,2 մարդ/կմ²։


== Վիճակագրություն ==
Համախառն ներքին արդյունքը, 2004 թվականի դրությամբ, կազմում է՝ 45.201.582,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 2.064,66 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,647 (տվյալները՝ ՄԱԿ-ի զարգացման ծրագրի)։


== Ծանոթագրություններ ==
Իոնացում

Իոնացում, իոնների ու ազատ էլեկտրոնների գոյացումը էլեկտրականապես չեզոք ատոմներից և մոլեկուլներից։ «Իոնացում» տերմինով են արտահայտում ինչպես տարրական ակտը (ատոմի, մոլեկուլի իոնացում), այնպես էլ նման բազում ակտերի համախումբը (գազի, հեղուկի իոնացում)։ Գազի իոնացումը իրագործվում է ուլտրամանուշակագույն, ռենտգենյան և Y-ճառագայթման ազդեցությամբ (ֆոտոիոնացում), էլեկտրոնների, իոնների կամ մեծ արագություն ունեցող ատոմների հարվածներով (հարվածային իոնացում), պինդ մարմնի մակերևույթից ադսորբված ատոմների և մոլեկուլների պոկման դեպքում՝ դրական կամ բացասական իոնների ձևով (մակերևութային իոնացում), բարձր ջերմաստիճանի դեպքում (ջերմային իոնացում)։ Հեղուկում իոնացումը իրագործվում է նույն մեխանիզմով, ինչ և գազերում։ Իոնացված գազերն ու հեղուկները օժտված են էլեկտրահաղորդականությամբ, որն ընկած է իոնացման պրոցեսների բազմազան կիրառությունների հիմքում։ Պինդ մարմնում իոնացմը էլեկտրոնների անցումն է արժեքական գոտուց հաղորդականության գոտի, որի հետևանքով ատոմները փոխարկվում են իոնների։ Իրագործվում է լույսի, էլեկտրական դաշտի ազդեցությամբ, էլեկտրոնների հարվածից, ջերմային շարժումից։ Իոնացումը բնութագրող մեծություններից է իոնացման պոտենցիալը։ Իոնացման հակառակ պրոցեսը էլեկտրոնների և իոնների ռեկոմբինացիան է։
Նիժնի Ստուդյոնի

Նիժնի Ստուդյոնի (ուկրաիներեն՝ Нижній Студений), գյուղ Ուկրաինայի Անդրկարպատյան մարզի Մեժգորեի շրջանում։
2001 թվականի տվյալներով Նիժնի Ստուդյոնի գյուղում բնակվում էր 1 124 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ժամանակակից արվեստի թանգարան (Նորվեգիա)

Անվան այլ կիրառումների համար տե՛ս՝ Ժամանակակից արվեստի թանգարան (այլ կիրառումներ)Նորվեգիայի ժամանակակից արվեստի թանգարան (նորվ.՝ Museet for samtidskunst), թանգարան Նորվեգիայի մայրաքաղաք Օսլոյում։ 2003 թվականից ընդգրկված է Արվեստի, ճարտարապետության և դիզայնի ազգային թանգարանի վարչական կազմում։


== Պատմություն ==
Նորվեգիայի ժամանակակից արվեստի թանգարանը հիմնադրվել է 1988 թվականին, բացվել է 1990 թվականին՝ որպես Նորվեգիայի ազգային պատկերասրահից ստացված 1945 թվականից հետո ստեղծված արվեստի գործերի թանգարան։ 1992 թվականին Ազգային տուրիզմի ցուցահանդեսներն առանձնացվել են թանգարանից որպես ինքնուրույն գործող կենտրոն։ Թանգարանի շենքը, որը նախկինում եղել է Նորվեգիայի կենտրոնական բանկի շենք, նախագծել է Ինգվար Յորթը։ Թանգարանի նախկին տնօրեններն են եղել Յան Բրոքմանը (1988-1996), Բյարնե Բոյմը (1996-2003)։


== Ծանոթագրություններ ==
Վեռներ Զոմբարտ

Վեռներ Զոմբարտ (գերմ.՝ Werner Sombart, հունվարի 19, 1863(1863-01-19)[…], Էրմսլեբեն, Falkenstein/Harz, Aschersleben-Staßfurt, Սաքսոնիա-Անհալթ, Գերմանիա - մայիսի 18, 1941(1941-05-18)[…], Բեռլին, Նացիստական Գերմանիա), գերմանացի տնտեսագետ, սոցիոլոգ, պատմաբան։ Պրոֆեսոր Բրեսլավլում (1890) և Բեռլինում (1906)։
Սկզբում կրել է մարքսիզմի ազդեցությունը, հետագայում հակադրվել պատմական մատերիալիզմին և Կ․ Մարքսի տնտեսական ուսմունքին։ Զոմբարտը հետազոտել է Արևմտյան Եվրոպայի տնտեսական պատմության, հատկապես կապիտալիզմի զարգացման, սոցիալիզմի և սոցիալական շարժման պրոբլեմները՝ սուբյեկտիվիստական հայեցակետ ցուցաբերելով։ Հակառակ դասակարգային պայքարի մարքսյան տեսության, հասարակության վերընթացի բովանդակությունը համարում էր ազգամիջյան կռիվները, իսկ սոցիալիստական հեղափոխությանը հակադրում կապիտալիզմի խաղաղ վերափոխման պատմափիլիսոփայությունը։ 1920 թվականներից սկսած նրա հայացքներն օգտագործեցին Գերմանիայի հետադեմ քաղաքական ուժևրը։


== Ծանոթագրություններ ==
Տենասիլմա (այլ կիրառումներ)

Տենասիլմա անունը կամ տերմինը կարող է վերաբերել հետևյալ հոդվածներին․

Տենասիլմա - գյուղ Էստոնիայի Սակու շրջանի կազմում։
Տենասիլմա - գյուղ Էստոնիայի Վիիռացի շրջանի կազմում։
Տեննասիլմա - գյուղ Էստոնիայի Տյուռի շրջանի կազմում։
Տեննասիլմա - գյուղ Էստոնիայի Պիլվա շրջանի կազմում։
Տեննասիլմա - գյուղ Էստոնիայի Պուհյա շրջանի կազմում։
Օստրով (գյուղ, Լենինսկի շրջան)

Անվան այլ կիրառումների համար տե՛ս՝ ՕստրովՕստրով (ռուս.՝ Остров), գյուղ Ռուսաստանի Մոսկվայի մարզի Լենինսկի շրջանի կազմում։
Բնակչությունը 2006 թվականին գրանցված տվյալներով կազմում էր 267 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աերոլոցիա

Աերոլոցիա  (աերո+ լոցիա), օդային ուղեգծի (տրասսայի) կամ թռիչքի շրջանի մանրամասն նկարագրություն։ Հնարավորություն է տալիս օդաչուին թռիչքի նախապատրաստվելիս ուսումնասիրել այդ շրջանի կամ ուղեգծի առանձնահատկությունները, հեշտացնում է կողմնորոշումը, նպաստում թռիչքի անվտանգության ապահովմանը։
Աերոլոցիան ընդգրկում է թռիչքի բարձրությունից երկրի մակերևույթի վրա երևացող բնորոշ կողմնորոշիչների, օդանավակայանների և վայրէջքի հրապարակների, ուղեգծի կամ թռիչքի շրջանի ֆիզիկա-աշխարհագրական նկարագիրը, տեղեկություններ թռիչքի օդերևութաբանական պայմանների և երկրային ապահովման միջոցների մասին, նրանց բնութագիրը և դասավորությունը։
Խմարովկա (գյուղ, Բերշադի շրջան)

Անվան այլ կիրառումների համար տե՛ս՝ ԽմարովկաԽմարովկա (ուկրաիներեն՝ Хмарівка), գյուղ Ուկրաինայի Վիննիցայի մարզի Բերշադի շրջանում։ Հիմնադրվել է 1600 թվականին։
2001 թվականի տվյալներով Խմարովկա գյուղում բնակվում էր 585 մարդ։ Բնակավայրը զբաղեցնում է 16,72 կմ² տարածք։ Բնակչության խտությունը կազմում էր 34,99 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(1837) Օսիտա

(1837) Օսիտա (անգլ.՝ Osita), աստերոիդ աստերոիդների հիմնական գոտում։ Հայտնաբերվել է 1971 թվականի օգոստոսի 16-ին Ջեյմս Գիբսոնի կողմից Էլ Լիոնսիտոյում։
Միջին հեռավորությունը Արեգակից կազմում է 2,205276 ա. մ., առավելագույնը մոտենում է 2,0151 ա. մ. հեռավորության վրա և հեռանում 2,3954 ա. մ.։ Արեգակի շուրջ մեկ ամբողջական պտույտ է կատարում 1196,17 երկրային օրվա ընթացքում, իր ուղեծրով շարժվելով միջինում 0,300961 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,85° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1837) Օսիտա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)